Foto’s: Hoëlui help huise bou vir Mandeladag | Netwerk24
Deur Ané van Zyl en Jaco Marais 17 Julie 2019 21:01
Ter viering van oudpres. Nelson Mandela se verjaardag op 18 Julie het amptenare van die Kaapstad-metro help bou aan huise in ’n informele nedersetting naby Kaapstad.
Dan Plato, uitvoerende burgemeester van Kaapstad, stoot ’n kruiwa. Foto: Jaco Marais
Dan Plato en Malusi Booi, raadslid vir menslike nedersettings, staan en werk met ’n waterpas.Foto: Jaco Marais
Suid-Afrikaners landwyd word aangemoedig om op Mandeladag 67 minute lank ’n goeie daad te verrig, net soos Mandela 67 jaar vir vryheid en menseregte geveg het.
Mandeladag val vanjaar op ’n Donderdag, en talle organisasies en groepe reël aktiwiteite om die dag te vier.
Dan Plato, uitvoerende burgemeester van Kaapstad, asook Malusi Booi, raadslid vir menslike nedersettings, en Felicity Purchase, raadslid vir vervoer, het Woensdag 67 minute van hul tyd gebruik om huise in die Masiphumelele- informele nedersetting naby Kommetjie te help bou.
Plato het ander verpligtinge op Mandeladag en daarom is die geleentheid ’n dag vroeër gehou.
Plato, Booi en Purchase het Woensdag kruiwaens rondgestoot, sement gemeng en huise geverf op die bouterrein van die behuisingsontwikkeling.
Dié behuisingsprojek sal huise aan 277 begunstigdes van die gebied voorsien. Die projek sal na verwagting teen 2020 klaar wees.
Felicity Purchase, raadslid vir vervoer, Plato en Booi op die bouterrein saam met ander beamptes en bouwerkers.Foto: Jaco Marais
Meer oor: Kaapstad-Metro | Oudpres. Nelson Mandela | Mandeladag | Mandeladag-Vieringe | Liefdadigheid